การใช้สเปรย์น้ำสบู่ การใช้ยาฆ่าแมลงแบบดั้งเดิม การใช้น้ำสบู่ในขวดโหล
ผสมน้ำอุ่น 1 ลิตรกับน้ำยาล้างจาน 3/4 ถ้วย (180 มิลลิลิตร)   เช่นเคย น้ำยาล้างจานอะไรก็สามารถใช้งานได้โดยไม่คำนึงถึงศักยภาพหรือสารเคมีที่เพิ่มเข้ามา เขย่าขวดให้ดีเพื่อให้แน่ใจว่าสบู่ผสมกับน้ำ ฉีดพ่นสเปรย์ใส่แมลงใดๆ ก็ตามที่คุณต้องการกำจัด และทาสารละลายไปตามบริเวณที่คุณสงสัยว่าแมลงมวนง่ามอาจจะผ่านเข้ามาได้   แม้ว่าวิธีนี้จะไม่ได้ผลเร็วเท่าการทำให้แมลงจมน้ำก็ตาม แต่สบู่ที่ทำปฏิกิริยากับสารเคลือบขี้ผึ้งด้านนอกของมวนง่ามจะทำลายพื้นผิวที่เคลือบนั้น และในที่สุดจะทำให้แมลงขาดน้ำ มวนง่ามมักจะแอบเข้าไปผ่านรอยแตก หน้าต่าง ประตู และช่องระบายอากาศ ฉีดพ่นสารละลายนี้เคลือบบริเวณเหล่านี้หนาๆ เพื่อให้มวนง่ามที่จะบุกรุกเข้ามาเดินผ่านมันและในที่สุดก็จะตาย แม้ว่ายาฆ่าแมลงแบบดั้งเดิมอาจจะฆ่าแมลงมวนง่ามได้ แต่ก็มีความเสี่ยงต่อสุขภาพและมีผลกระทบทางลบที่เป็นไปได้อื่นๆ ด้วย   ยาฆ่าแมลงเป็นพิษต่อมนุษย์และสัตว์เลี้ยงเช่นเดียวกับมวนง่าม เก็บให้พ้นมือเด็กเล็กและสัตว์เลี้ยง และปฏิบัติตามคำแนะนำในการใช้บนฉลากอย่างเคร่งครัด ผงโรยแบบมีฤทธิ์ตกค้างสามารถฆ่ามวนง่ามได้เป็นจำนวนมาก แต่แมลงอาจจะตายในที่ที่ยากจะเข้าถึงเนื่องจากการออกฤทธิ์ที่ล่าช้า หลังจากนั้นด้วงพรมและแมลงรบกวนอื่นๆ อาจจะบุกรุกบ้านของคุณเพื่อไปกินแมลงที่ตายแล้ว เครื่องพ่นละอองลอยจะฆ่ามวนง่ามแต่จะออกฤทธิ์แค่ในระยะเวลาที่จำกัด และแมลงมวนง่ามที่เข้ามาในบริเวณนั้นหลังจากระบายอากาศออกจากห้องแล้วจะไม่ตาย ใช้เฉพาะยาฆ่าแมลงที่เขียนบนฉลากว่าฆ่ามวนง่ามด้วย ไม่อย่างนั้นคุณจะเสี่ยงต่อการเลือกสารเคมีที่ใช้กับแมลงรบกวนชนิดนี้ไม่ได้ผล ใช้สเปรย์ฆ่าแมลงแบบ “ตายเมื่อสัมผัส” เพื่อฆ่ามวนง่ามที่คุณเห็น  โปรดเข้าใจว่า “ตายเมื่อสัมผัส” นั้นไม่จำเป็นต้องตายทันทีทันใดตามความหมายของคำนี้ สารเคมีเหล่านี้มักจะเริ่มโจมตีระบบประสาทของแมลงมวนง่ามหลังจากแห้งตัว แต่อาจจะใช้เวลาหลายชั่วโมงหลังจากการสัมผัสครั้งแรกกว่าแมลงจะตาย ทำตามคำแนะนำบนฉลาก โรยหรือฉีดพ่นผลิตภัณฑ์ในบริเวณที่คุณสงสัยว่าแมลงมวนง่ามจะซ่อนตัวอยู่  สเปรย์แบบมีฤทธิ์ตกค้างนั้นมีแนวโน้มที่จะใช้ได้ผลดีที่สุดเมื่อฉีดพ่นตามขอบหน้าต่าง ประตู และแผ่นกระดานที่ปิดขอบด้านล่างของผนัง ผงโรยแบบมีฤทธิ์ตกค้างมีแนวโน้มที่จะใช้ได้ผลดีขึ้นเมื่อโรยผงที่ห้องใต้หลังคา ช่องใต้พื้นอาคาร หรือช่องว่างผนังภายใน ฉีดพ่นยาฆ่าแมลงแบบตกค้างที่ใช้ภายนอกอาคารไปตามพื้นรอบบริเวณฐานบ้านของคุณ มวนง่ามมักจะบุกรุกจากข้างนอก ดังนั้นแมลงมวนง่ามใดก็ตามที่เข้ามาในบ้านของคุณเป็นครั้งแรกจะได้รับผลกระทบและตาย แช่บุหรี่ที่ถูกตัดเป็นชิ้นเล็กๆ 1 ถุงในน้ำอุ่น 1 แกลลอน (4 ลิตร) กรองสารละลายและผสมน้ำยาล้างจาน 2 ช้อนโต๊ะ (30 มิลลิลิตร)  เติมสารละลายนี้ใส่ขวดสเปรย์และฉีดพ่นมวนง่ามให้ทั่ว น้ำยาล้างจานจะช่วยให้สารละลายเกาะแมลงได้อย่างมีประสิทธิภาพมากขึ้น และนิโคตินจะทำพิษกับมวนง่าม ใส่ถุงยางมือแบบใช้แล้วทิ้งขณะที่คุณใช้สารละลายนิโคตินเพื่อหลีกเลี่ยงไม่ให้เกิดการดูดซึมสารพิษผ่านผิวหนังของคุณโดยบังเอิญ ใส่น้ำยาล้างจานลงในโหลให้ทั่วก้นโหล เติมน้ำอุ่นลงไปครึ่งโหลและคนให้เข้ากัน   จะใช้น้ำยาล้างจานอะไรก็ได้ โดยไม่ต้องคำนึงว่าอ่อนโยนแค่ไหนหรืออาจะมีสารเคมีอื่นๆ เพิ่มเติมหรือไม่ ขนาดของภาชนะที่เหมาะสมนั้นจะขึ้นอยู่กับจำนวนของมวนง่ามที่คุณตั้งใจจะจับ ถ้าคุณวางแผนจะฆ่าเพียงไม่กี่ตัวแล้วล่ะก็ ใช้ถ้วยคัสตาร์ดหรือถ้วยเรเมคินเล็กๆ ก็พอแล้ว แต่ถ้าคุณวางแผนที่จะทำลายทั้งหมดในคราวเดียว ก็ควรใช้ขวดโหลที่ใหญ่ขึ้นหรือถังใบเล็ก เมื่อคุณเจอมวนง่าม ให้ใช้ไม้ไอศกรีมหรือตะเกียบปัดมันออกจากที่ที่มันเกาะและตกลงไปในสารละลายสบู่  จัดการอย่างรวดเร็ว มวนง่ามบางชนิดอาจจะบินและอาจจะหนีได้ถ้าคุณปัดมันออกไม่ได้ภายในครั้งเดียว มวนง่ามจะจมน้ำภายใน 20-40 วินาที แมลงหายใจผ่านรูขุมขนใต้เปลือกแข็งด้านนอกที่มีลักษณะคล้ายขี้ผึ้งของพวกมัน และเมื่อสบู่อุดรูเหล่านี้ แมลงก็จะหายใจไม่ออก คุณยังสามารถใส่ถุงมือยางแบบใช้แล้วทิ้งและใช้มือหยิบมวนง่ามได้ ในทำนองเดียวกันคุณสามารถใช้แหนบหยิบพวกมันก็ได้ การหยิบพวกมันโดยตรงทำให้แน่ใจว่าพวกมันจะหนีไปไหนไม่ได้ แต่พวกมันอาจจะปล่อยกลิ่นออกมาถ้าคุณไม่จัดการอย่างรวดเร็ว หลังจากที่คุณรวบรวมมวนง่ามในน้ำสบู่แล้วได้จำนวนหนึ่งแล้ว ให้ทิ้งสิ่งที่อยู่ในขวดลงชักโครกแล้วกดน้ำล้างเพื่อกำจัดแมลงและน้ำสกปรกทิ้ง รอจนกว่าคุณจะรวบรวมมวนง่ามได้จำนวนหนึ่งแล้วค่อยทิ้งแทนที่จะกดชักโครกทิ้งทีละตัวเพื่อประหยัดน้ำ
เติมน้ำสบู่ใส่ขวดสเปรย์. ฉีดพ่นสารละลายบนแมลงและตามรอยแตก. ตระหนักถึงความเสี่ยง. ฉีดสเปรย์ใส่แมลงมวนง่ามเมื่อคุณเห็น. ใช้ยาฆ่าแมลงแบบมีฤทธิ์ตกค้าง. ใช้ยาฆ่าแมลงรอบบริเวณนอกบ้าน. ใช้สารละลายนิโคติน. เติมน้ำและน้ำยาล้างจานลงในโหล. เอามวนง่ามใส่ในโหล. ทิ้งมวนง่ามที่ตายแล้วลงชักโครกและกดน้ำล้าง.
https://www.wikihow.com/Kill-a-Stink-Bug https://www.wikihow.com/Kill-a-Stink-Bug https://www.wikihow.com/Kill-a-Stink-Bug
Using Soapy Water Spray Using Traditional Pesticides Using Soapy Water in a Jar